CELEX: 62021TN0330
Language: et
Date: 2021-06-12 00:00:00
Title: Kohtuasi T-330/21: 12. juunil 2021 esitatud hagi – EWC Academy versus komisjon

9.8.2021   
            
            
               ET
            
            
               Euroopa Liidu Teataja
            
            
               C 320/44
            
         
      12. juunil 2021 esitatud hagi – EWC Academy versus komisjon
      (Kohtuasi T-330/21)
      (2021/C 320/50)
      Kohtumenetluse keel: saksa
      
         Pooled
      
      
         Hageja: EWC Academy GmbH (Hamburg, Saksamaa) (esindaja: advokaat H. Däubler-Gmelin)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Liidu Komisjoni tööhõive, sotsiaalküsimuste ja sotsiaalse kaasatuse peadirektoraadi (EMPL) 14. aprilli 2021. aasta keelduv otsus EMPL.B.2/AP/ab; Ref. Ares (2021);
               
            
                  —
               
               
                  kohustada EL Komisjoni tegema õiguspärane toetuse andmise otsus;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Komisjoni 14. aprilli 2021. aasta vaidlustatud keelduv otsus eirab EL finantsmääruse (1) artikli 197 lõike 2 punkti c tähendust seoses hanketeatega VP/2020/008 ja kohaldab neid sätteid Euroopa töönõukogude suhtes õiguslikult lubamatul viisil. Nõue, et taotluse esitanud Euroopa töönõukogud peavad tõendama oma stabiilsust ja finantssuutlikkust sellega, et neil on oma bilanss või aastaeelarve ja pangakonto, välistab a priori selle toetuse saamise suurel osal Euroopa töönõukogudest, kellele ei ole nende asukohariigi õigusaktides, millega on direktiiv 2009/38/EÜ (2) üle võetud, ette nähtud juriidilise isiku staatust. See rikub võrdse kohtlemise põhimõtet ja diskrimineerimise keelu põhimõtet ning on diametraalselt vastuolus toetusprogrammi eesmärgiga.
               
            
                  2.
               
               
                  Kuna hanketeates ei ole õigustatud taotlejate hulka piiratud ning see on koguni sõnaselgelt adresseeritud muu hulgas ka briti Euroopa töönõukogudele, rikub piirang lisaks ka EL õiguse läbipaistvuse põhimõtet.
               
            
                  3.
               
               
                  Keelduvas otsuses esitatud tõlgendus ja selle kohaldamine Euroopa töönõukogudele viib lisaks ka nende ettevõtjate lubamatu eelistamiseni, keda kutsuti – sotsiaalpartnerina – hanketeates VP/2020/008 põhimõtteliselt üles esitama sobivaid rahastamisprojekte.
               
            
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1).
      
         (2)  Euroopa Parlamendi ja nõukogu 6. mai 2009. aasta direktiiv 2009/38/EÜ Euroopa töönõukogu asutamise või töötajate teavitamise ja nendega konsulteerimise korra sisseseadmise kohta liikmesriigiülestes ettevõtetes või kontsernides (uuesti sõnastatud) (ELT 2009, L 122, lk 28).